“Kusho ukuthi bayoyeka ukungilandela mhla ngifile laba bantu baseNdumeni ngoba sengahamba khona. Futhi ngiyazi ukuthi ngilandelwa esinye isikhulu esajutshwa uCogta esikhohlakele esaxoshwa kuwo lo masipala kodwa sabuya sesilethelwa uMnyango. Yiso ebesikokotela amaphepha amathenda, sikhwabanisa nezimali ngakho lolu phenyo angiluthembi futhi nalowo mbiko angikaze ngiwubone. Abaphenyi abakaze bakhulume nami. Ngempela yini kubalwe mina ngedwa ngoba bakhona nabanye abantu abebeganga eNdumeni?” kusho uMbatha. Okhulumela uMnyango wezokuBusa nokuBambisana neziNdaba zoMdabu KwaZulu-Natal, uMnuz Lennox Mabaso, uthe bona abakulindele ukuba kuthathwe izinyathelo ngoba lolu phenyo alushayi eceleni.